laion/Wikipedia-Exotic huggingface dataset:
אלמה אדמקוס

אלמה אדמקוס (בליטאית: Alma Adamkienė;‏ 10 בפברואר 1927 – 21 במאי 2023) הייתה רעייתו של נשיא ליטא, ולדאס אדמקוס. אדמקוס נולדה בשאולאי, ליטא. במלחמת העולם השנייה ב-1944 כאשר הצבא האדום נכנס לליטא, היא ברחה עם משפחתה לגרמניה הנאצית, שם סיימה את התיכון. בהמשך היא למדה פילולוגיה באוניברסיטת ארלנגן-נירנברג בנירנברג. ב-1949 היגרה לארצות הברית, שם עבדה תחילה כעוזרת מעבדה במפעל לפלדה. לאחר מכן החלה לעבוד בחברת ביטוח, היא ארגנה ולקחה חלק בפעילויות של קהילת המהגרים הליטאים בארצות הברית, ב-1951 נישאה לולדאס אדמקוס. ב-1998 הושבע בעלה כנשיא והיא נכנסה לתפקיד הגברת הראשונה של ליטא, במסגרת תפקיד זה היא פעלה רבות בנושאים חברתיים והתמקדה בעיקר בתחום של רווחת ילדים, ב-1999 היא ייסדה את "קרן אלמה אדמקוס לצדקה ותמיכה", בין האירועים שלקחה בהם חלק פעיל הוא ביקורה של מלכת הולנד בליטא ב-2008, ב-2006 קיבלה אות מטעם מלך בלגיה, היא שימשה בתפקיד הגברת הראשונה עד 2009 מלבד הפסקה בין פברואר 2003 ליולי 2004 בה שימש רולנדס פקסס כנשיא. מדיה וקבצים בנושא אלמה אדמקוס בוויקישיתוף [4] אלמה אדמקוס, באתר "Find a Grave" (באנגלית) [1] [2] [3] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שברולט אסטרו

שברולט אסטרו (באנגלית: Chevrolet Astro, קרויה גם: GMC Safari) היא מכונית מסחרית מתוצרת מתוצרת יצרנית הרכב האמריקאית שברולט, חברת בת של קונצרן הרכב האמריקאי ג'נרל מוטורס, אשר יוצרה בין השנים 1985–2005. 3 דלתות - מסחרית. 3 דלתות - מיניוואן (כולל חלונות צד). 3 דלתות - מיניוואן (כולל חלונות צד חלקיים). 4 דלתות - (דור שני). יוצר בין השנים 1985–1994 דגמים: Gamme STD, Gamme STD (מסחריות), Gamme STD, Gamme EXT (ספארי). יוצר בין השנים 1995–2005 דגמים: Version LT, Version LS. מספר נוסעים: 5-8. הנעה קדמית 4x2. הנעה כפולה 4x4. דור ראשון "שברולט אסטרו" "שברולט אסטרו" "שברולט אסטרו" "שברולט אסטרו" - מסחרית "שברולט אסטרו" דור שני "שברולט אסטרו" "שברולט אסטרו", שנת 1998, הנעה 4x4 "שברולט אסטרו" - מיניוואן, 1996 - מבט לתוך הרכב "שברולט אסטרו" - מיניבוס להסעת תלמידים "שברולט אסטרו" "שברולט אסטרו" - מסחרית שברולט שברולט אפלנדר מדיה וקבצים בנושא שברולט אסטרו בוויקישיתוף שברולט - מכוניות מסחריות (chevrolet.com/vans) "שברולט אסטרו" 1990-2005 consumerguide.com/used/1990-05-chevrolet-astro "שברולט אסטרו" 1985-2005 itrolls.wordpress.com/2017/01/17/1985-2005-gmc-safari-chevrolet-astro-m-body-platform שברולט אסטרו manualdereparaciondeautos.com/chevrolet-astro-van-2005-manual "שברולט אסטרו", שנת 2004 kbb.com/chevrolet/astro-passenger/2004 שברולט אסטרו, שנת 1985 gmheritagecenter.com/docs/gm-heritage-archive/vehicle-information-kits/AstroVan/1985-Chevrolet-Astro-Van שברולט אסטרו שנת 2005 gmheritagecenter.com/docs/gm-heritage-archive/vehicle-information-kits/AstroVan/2005-Chevrolet-Astro-Van שברולט אסטרו שנת 1998 auto123.com/en/new-cars/technical-specs/chevrolet/astro/1998/4wd שברולט אסטרו 1996-2005 web.archive.org/web/20060602105543
רודאבה

רודאבה (בפרסית: رودابه) היא דמות נשית מיתולוגית המופיעה בחיבור האפי של פירדוסי, השאהנאמה. רודאבה היא נסיכת קאבול, בתם של מהראב כאבולי וסינדוח'ת. היא התחתנה עם זאל, ונולדו להם שני ילדים: רוסתם וזווארה. יש מספר אפשרויות לאטימולוגיה של השם "רודאבה". ייתכן כי המקור הוא באווסטה -Raoδa במשמעות של "בעלת צמיחה מבהיקה" או -rauta* במשמעות של "צאצא (אהוב)". אפשרות נוספת היא מילולית יותר - "בעלת מי הנהר" או "[זאת שהיא] של מי הנהר". רודאבה מתוארת בשאהנאמה כיפהפייה. כשן-הפיל גופה מראש עד רגל, / קומה - אשור, כעדן - לחייה. שני פלצורי-המושק מעל כתפיה, / טבעותיהם כפתו את קרסוליה. לחיה -ניצת רימון, זרעיו - שפתיה, / שני גרעיני רימון - פטמות שדיה. שני נרקיסים בגן השאה - עיניה, / עפעפיהן - נוצות מכנף עורב. שתי גבותיה כקשתות טרז, / שחורות מבושמות במושק נקי. אם סהר תבקש - ראה פניה, / אם ריח מושק - אין טוב משערה. מראש ועד כפות רגליה - עדן: / יפעה ונועם, מנגינה וקסם. שמעה הגיע לאוזניו של זאל והוא התאהב בה מיד. רודאבה התאהבה בזאל לאחר ששמעה מאביה על מעלותיו: כשמוע רודבה את הדברים, / אורו פניה כניצת רימון. אש-אהבה מילאה לבה, לא בא / אל פיה אוכל, לא ידעה מרגוע היא מבקשת מן המשרתות שלה לעזור לה להיפגש עם זאל, אך הן מסרבות. בסופו של דבר היא מצליחה לשכנע אותן לעזור לה, וביחד הן מטכסות עצה כיצד להביא את זאל אל הארמון. כשהגיע זאל לארמון בו התגוררה רודאבה וביקש לראותה, רודאבה שלשלה את שערותיה הארוכות כדי לעזור לו לטפס מעבר לחומה: היא שלשלה את צמתה מעל, / וזו הגיעה מטה לקרקע, אז רודבה קראה מהחומה: / אי פהלווןמגזע גיבורים! עתה מהר וקשור בה את מתניך, / גלה חזה-הכפיר וזרועותיך. אחוז בתלתלי העבותים, / אשר בעבורך הנה שחררתי. מכיוון שלא רצה להכאיב לרודאבה, זאל השתמש בפלצור שלו כדי להגיע אליה. השניים נשבעו אמונים זה לזה, ולאחר דיונים ארוכים בין המשפחות הם נישאו ברוב הוד והדר. זמן לא רב אחר כך, רודאבה נכנסה להיריון עם בנם הראשון, רוסתם. כשהגיעה זמנה ללדת, רוסתם היה כל כך גדול שרודאבה התעלפה. זאל פנה לסיוע לסימורג שייעץ לו ליילד את התינוק בניתוח קיסרי. זאל עשה כעצתו וכך נולד רוסתם. פגישת רודאבה וזאל רודאבה משלשלת את שערותיה כחבל, מתוך כתב יד מאויר, 1525 לידת רוסתם אהבת זל ורודבה מאת פירדוסי, מתוך שאה-נאמה, מהמקור הפרסי בצירוף מבוא והערות בנציון בנשלום, תל אביב: הוצאת גזית, תש"א (מהדורה שנייה: תשי"א). פירדוסי, שאה־נאמה ספר המלכים, כרך ראשון, תרגם: אליעזר כגן, ירושלים 1992. מדיה וקבצים בנושא רודאבה בוויקישיתוף Shahbazi, A. Shapur. "RUDĀBA". Encyclopædia Iranica. נבדק ב-27 בפברואר 2016. {{cite web}}: (עזרה) Ferdinand Justi, Iranisches Namenbuch (Marburg, 1895), p. 261. A. Shapur Shahbazi, “RUDĀBA”, Encyclopædia Iranica, s.v. Prods Oktor Skjærvø, “Eastern Iranian epic traditions,” AAASH 51 (1998), pp. 159-70, p. 163. פירדוסי, שאה נאמה: ספר המלכים, כרך ראשון, תרגם לעברית אברהם כגן, ירושלים 1992, עמ' 110. פירדוסי, שאה נאמה: ספר המלכים, כרך ראשון, עמ' 111. פירדוסי, שאה נאמה: ספר המלכים, כרך ראשון, עמ' 118.
בירגיטה סאהלן

בירגיטה סאהלן (בשוודית: Birgitta Sahlén; נולדה ב-29 בינואר 1953) היא קלינאית תקשורת שוודית. מ-1978 היא עוסקת בהוראה בחוג להפרעות בתקשורת של אוניברסיטת לונד, ב-2009 החלה לעבוד גם בתוכנית אודיולוגיה של האוניברסיטה, וב-2012 קודמה לדרגת פרופסור. היא עוסקת גם באימונים של יכולות תקשורתיות, ובנוסף, מעורבת בפרויקטים של שיתופי פעולה בין אוניברסיטת לונד לאוניברסיטאות אחרות. בירגיטה סאהלן היא פרופסור לטיפול בדיבור באוניברסיטת לונד. במשך חמש שנים היא מובילה ומרכזת עבודה במרכז לינאוס לקוגניציה, תקשורת ולמידה (CCL) באוניברסיטת לונד. היא גם מנהלת מספר השתלמויות בפדגוגיה, מנהיגות וגישות טיפוליות באוניברסיטת לונד ומחוצה לה, וכן חינוך במתודולוגיה קבוצתית גדולה, ניתוח טרנזקציות וניתוח שיחות. בין תחומי המחקר שלה בעיות תקשורת של ילדים וביטוי צלילים, וקשר בין איכות מורים ליכולות קוגניטיביות של ילדים. מאז 1996 היא נמנית עם צוות מכון MiL למנהיגות. סאהלן נשואה לרופא סוון אולוף סלמרלוב, ויש לה בן, הזמר מונס סלמרלוב ובת, פאני. בירגיטה סאהלן, באתר ResearchGate בירגיטה סאהלן, באתר גוגל סקולר בירגיטה סאהלן באתר אוניברסיטת לונד [1] Birgitta Sahlén, MiL Institute [2] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שברולט סדרה AB נשיונל

שברולט סדרה AB נשיונל (באנגלית: Chevrolet Series AB National) היא מכונית משפחתית בסגנון Touring car (אנ') מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1928 בארצות הברית, יפן, דרום אפריקה, ארגנטינה ובלגיה. יוצרו 785,199 יחידות. מחיר היחידה בשנת 1928 בארצות הברית עמד על 495 - 715 דולר (בהתאם לדגם). בארצות הברית דגמי "שברולט סדרה AB נשיונל" יוצרו ב-5 מפעלים: במפעל "שברולט" "Oakland Assembly" (אנ') באוקלנד בקליפורניה, במפעל "North Tarrytown Assembly" (אנ') "Tarrytown, New York" (אנ') במחוז מחוז וסטצ'סטר, בניו יורק (מדינה), במפעל "Flint Truck Assembly" (אנ') בפלינט במישיגן, במפעל "Norwood Assembly" (אנ') ב"Norwood, Ohio" (אנ') באוהיו, ובמפעל "St. Louis Truck Assembly" (אנ') בסנט לואיס במיסורי. מנוע קדמי. מנוע בנזין. מכל דלק - 37.9 ליטר. מאייד - 1 מסוג "Carter". סדאן - 4 דלתות (Touring car (אנ')). סדאן - 2 דלתות. קבריולה - 4 דלתות, 4 נוסעים. קבריולה - 2 נוסעים (דגם "קבריולה קופה"). קופה - 2 דלתות, 2 נוסעים. סטיישן - 2 דלתות. טנדר (משאית קלה) - 2 דלתות. "שברולט סדרה AB נשיונל" "שברולט סדרה AB נשיונל" "שברולט סדרה AB נשיונל" "שברולט סדרה AB נשיונל" "שברולט סדרה AB נשיונל", 4 דלתות - קבריולט "שברולט סדרה AB נשיונל" דגם "קבריולט קופה", 2 נוסעים "שברולט סדרה AB נשיונל" דגם "קבריולט קופה", 2 נוסעים "שברולט סדרה AB נשיונל" - טנדר "שברולט סדרה AB נשיונל" - טנדר שברולט שברולט סדרה AA קפיטול מדיה וקבצים בנושא שברולט סדרה AB נשיונל בוויקישיתוף מדיה וקבצים בנושא טנדרים ומשאיות קלות בוויקישיתוף שברולט סדרה AB נשיונל, סרטון באתר יוטיוב שברולט סדרה AB נשיונל, סרטון באתר יוטיוב שברולט סדרה AC אינטרנשיונל auto.howstuffworks.com/1929-chevrolet-series-ac-international "שברולט סדרה AB נשיונל" auto.howstuffworks.com/1928-chevrolet-national-series-ab "שברולט סדרה AB נשיונל" מפרט ומידות carfolio.com/specifications/models/car "שברולט סדרה AB נשיונל" קופה vintagecarcollector.com/vehicles/362/1928-chevrolet-series-ab-national-3-window-coupe "שברולט סדרה AB נשיונל" סטיישן silodrome.com/chevrolet-series-ab-national
מיכאיל סבסטיאן

מיכאיל סבסטיאן (רומנית: Mihail Sebastian‏; 18 באוקטובר 1907 – 29 במאי 1945), בשמו בלידה -יוסיף מנדל הכטר (Iosif Mendel Hechter), היה סופר, מחזאי, פובליציסט ומבקר ספרות יהודי רומני. מיכאיל סבסטיאן נולד בבראילה, רומניה ולמד משפטים ופילוסופיה בבוקרשט. הוא נהרג בתאונת דרכים, כשמשאית של הצבא האדום, שנכנס לרומניה לקראת סוף מלחמת העולם השנייה, פגעה בו. יצירתו של סבסטיאן הושפעה ממרסל פרוסט, אנדרה ז'יד ועוד מחברי רומנים צרפתים. במהלך חייו הקצרים השתמש סבסטיאן בשם עט נוסף, ויקטור מינקו Victor Mincu, שנועד להתחכם לאיסור הצגת יצירות של יהודים על קרשי הבמה הרומנית. היומן שלו, שהופיע אחרי מותו (רכוש בני משפחתו שהתיישבו בצרפת), הוא מסמך אותנטי המתאר את חיי היהודים בתקופה בה נרצחו מאות אלפים מהם תחת השלטון הרומני. היומן גם מתאר את ההתקרנפות ההדרגתית של אינטלקטואלים רומנים כמו נאיה יונסקו ומירצ'ה אליאדה. היומן, עם הקדמה של ההיסטוריון והמבקר ישראלי לאון וולוביץ' תורגם והופיע בצרפת, ארצות הברית, הולנד ובגרמניה. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו. בעברית הופיעו בהוצאת נמרוד: "יומן", "מזה אלפיים שנה" ו"איך הפכתי לחוליגן". אברהם לייבה זיסו ומקס בלכר היו בין הדמויות שבספריו של סבסטיאן: "יומן" ו"מזה אלפיים שנה". ב-2006 הוענק לו במינכן, לאחר מותו, פרס האחים שול המוענק מדי שנה לסופרים המפגינים "עצמאות אינטלקטואלית ואומץ מוסרי". אחיו הבכור, הרופא פייר השטר, התיישב בעיר סו (אוט-דה-סיין) ((Sceaux (Hauts-de-Seine) בצרפת. בתו ואחיינית הסופר, מישל השטר, ידועה בצרפת כסופרת ומתרגמת שפרסמה בשנת 2000 ספר אוטוביוגרפי "מ. ומ." (.M. et M) המתייחס לדודה, מיכאיל סבסטיאן. 1932 Fragmente dintr-un carnet găsit "קטעים מפנקס שמצאתי". Femei "נשים" נובלות. 1935 De două mii de ani. Texte, fapte, oameni "מזה אלפיים שנה. טקסטים, מעשים, אנשים." ספר על חיי היהודים ברומניה האנטישמית. Cum am devenit huligan "איך הפכתי לחוליגן". אסופת מאמרים בעיתונות המהווה דו"ח על התקבלותו. 1935 Oraşul cu salcâmi "העיר עם השיטים" רומן נעורים. 1940 Accidentul "התאונה" רומן אהבה. 1996 Journal, 1935-1944: The Fascist Years "יומן, 1935-1944 השנים הפשיסטיות" פורסם זמן רב לאחר מותו. 1939 Jocul de-a vacanţa "משחק של פגרה". 1942 Steaua fără nume "כוכב ללא שם". 1945 Ultima oră "השעה האחרונה" פורסם לראשונה לאחר מותו. 1947 Insula (האי) - מחזה בלתי גמור: סבסטיאן הספיק לכתוב שתי מערכות, את השלישית שלים חברו מירצ'ה שטפנסקו. הוצג אחרי מות המחזאי - בבכורה ב-17 ספטמבר 1947, בתיאטרון העירוני, בבימויו של מירצ'ה שפטיליץ'. מדיה וקבצים בנושא מיכאיל סבסטיאן בוויקישיתוף מיכאיל סבסטין (1907-1945), דף שער בספרייה הלאומית מיכאיל סבסטיאן, במסד הנתונים הקולנועיים IMDb (באנגלית) מיכאיל סבסטיאן, באתר Discogs (באנגלית)
הטרמינולוגיה של החדית'

הטרמינולוגיה של החדית' (בערבית: مُصْطَلَحُ الحَدِيْث) היא גוף הטרמינולוגיה האסלאמית אשר נוגעת לחדית', ומפרטת את דרגת אמינותם ואת סוגיהם. אבן חג'ר אל-עסקלאני הגדיר את התחום באופן הבא: "ידיעת העקרונות לפיהם נקבעים איכותם של המוסר ושל המסורה". סַחיח (صَحِيْح): פירושו אותנטי. הגדרותיו של אבן חג'ר מלמדות כי יש חמישה תנאים שיש לעמוד בהם, כדי שחדית' מסוים יחשב לסחיח, ואלו הם: כל אחד מהאנשים אשר נמצאים בשרשרת המוסרים שהעבירו את החדית' צריכים להיות ידועים כאנשים אמינים. על כל מוסר להיות מהימן ביכולתו לשמר את המסורה, בין אם ביכולתו לשנן עד כדי כך שהוא יכול להיזכר בה כפי ששמע אותה, או שכתב אותה כפי ששמע אותה ושמר את המסמך הכתוב ללא שינוי. שרשרת המוסרים רציפה, כך שכל אחד מהמוסרים קיבל את זה מהקודם בשרשרת. החדית', כולל שרשרת המוסרים שלו, חייב להיות נטול פגמים. החדית' לא סותר חדית' סחיח אחר. חַסַן (حَسَن) מתורגם הכי נכון כ"טוב", או "איכותי". חדית' כזה מוגדר כחדית' אשר האותנטיות שלו אינו מבוססת מספיק, אך הוא מספיק מבוסס על מנת לשמש כראיה תומכת בענייני הלכה וכדומה. דַעיף (ضَعِيْف) הוא הגדרת חדית' מסוים כ"חלש", והכוונה היא שרמת האותנטיות שלו נמוכה מאוד. מַוְודוּע (مَوْضُوْع) הוא הגדרה של חדית' כמפוברק. מַרְפוּע (مَرْفُوْع) הוא חדית' אשר מיוחס לנביא מוחמד. מַוְוקוּף (مَوْقُوْف) הוא חדית' אשר מיוחס לאחד מהסחאבה. מקטוע (مَقْطُوْع) הוא חדית' אשר מיוחד לאחד מהתאבעון. מֻתַוַואתִר (مُتَواتِر) הוא חדית' אשר נמסר על ידי מספר כל כך גדול של אנשים בכל אחד מהשלבים בשרשרת המסירה, עד כדי כך שזה לא ייתכן שהם כולם הסכימו ביניהם על נוסח שגוי. עזיז (عَزِيْز) הוא חדית' אשר בכל חוליה משרשרת המוסרים ניתן למצוא שני אנשים שונים. ע'ריב (غَرِيْب) הוא חדית' אשר נמסר רק על ידי אדם אחד בכל אחת מהחוליות בשרשרת המוסרים. Brown, Jonathan (Jonathan A. C.),, Hadith : Muhammad's legacy in the medieval and modern world, 2nd edition, London, England Kasir, Omar Ahmed., Studies in Hadith literature with a complete Hadith terminology, 1st ed, London: Al-Firdous Ltd, 2005 Qazi, M. A., Glossary of Qurʼan and Ḥadith, Alexandria, Va.: Al Saadawi Publications, 1998 Ibn al-Ṣalāḥ al-Shahrazūrī, ʻUthmān ibn ʻAbd al-Raḥmān, 1181 or 1182-1245., An introduction to the science of the Ḥadīth : Kitab Maʻrifat anwāʻ ʻilm al-ḥadīth, Reading: Garnet, 2005 Aisha Stacey (© 2014 NewMuslims.com), Introduction to Hadith Terminology, www.newmuslims.com (באנגלית) Muslim Tube, 20. Introduction to the Science of Hadith, נבדק ב-2019-02-04 Islam Explained, The science of Hadith in Islam - Professor Brown, נבדק ב-2019-02-04 Rahawān, Muhammad Saeed Mitwally,, The science of hadith terminology and classification = ʻIlm muṣṭalaḥ al-ḥadīth, English edition 2, Riyadh Madrassa Rabbi Sidni 'Ilma, Ilm al Hadith (halaqah.1) hadithwissenschaft, נבדק ב-2019-02-04 Hadith Terminology, The Authentic Base, ‏2009-11-27 (באנגלית) Khaṭīb al-Tibrīzī, Muḥammad ibn ʻAbd Allāh, active 1337., The book of Ḥadīth, First Foundation edition, Watsonville, California
עשר אצבעות

עשר אצבעות היא תוכנה ללימוד מתמטיקה, המכילה אלפי פעילויות ומשחקונים שמפתחים מיומנות מתמטית, סקרנות וחשיבה מדעית. שיטת הלימוד מבוססת על חקר מודרך, גילוי עצמי, עידוד דרכי פתרון שונות, והתאמה אישית לרמת התלמיד. התוכנית מבוססת על ניסיון עבודה רב-שנתי עם עשרות מורי מתמטיקה בבתי ספר יסודיים, ומותאמת לתוכנית הלימודים במתמטיקה של משרד החינוך. התוכנה זמינה בעברית, ערבית, אנגלית, ורוסית. התוכנה קיימת בשתי גרסאות: גרסת בית ספר, המופצת תחת השם ״עשר אצבעות״ ומיועדת לתלמידים ומורים, וגרסת בית, המופצת תחת השם ״הפיקסלונים״ ומיועדת לילדים והורים. התוכנה פותחה על ידי חברת "Matific", שהוקמה בשנת 2012. צוות הפיתוח כלל את פרופ' רז קופרמן, מתמטיקאי ומומחה להוראת מתמטיקה בבתי ספר יסודיים, ופרופ' שמעון שוקן, מדען מחשב ומומחה לפיתוח מערכות למידה בעידן הרשת. החברה מעסיקה כמאה עובדים בישראל, צפון אמריקה, דרום אמריקה, אירופה, ואוסטרליה. התוכנה נמצאת בשימוש בלמעלה מ-40 מדינות ו-30 שפות, ופועלת בכרבע מבתי הספר בישראל. בכל מדינה, התוכנה מותאמת לתוכנית הלימודים המקומית, ולתוכן העניינים של ספרי לימוד פופולריים למתמטיקה. התוכנה זכתה בפרס ה-Codie היוקרתי (2016 ו-2017), וזוכה לחוות דעת מעולות. לדברי פרופ׳ אהרן צ'חנובר, "עשר אצבעות מהווה שער כניסה מגרה ומרתק לעולם המתמטיקה והמדעים". החברה דורגה במיקום ה-52 במדד חברות החינוך של Time Magazine לשנת 2024 אתר עשר אצבעות אתר הפיקסלונים שחר חי, הישג לתוכנה שתלמד ילדים לאהוב מתמטיקה, באתר ynet, 17 בדצמבר 2012 שאול אמסטרדמסקי, "לרוב המורים ביסודי יש חרדת מתמטיקה. זו נקודת מוצא קשה", באתר כלכליסט, 7 באוקטובר 2015 סטארטאפ ישראלי שזכה ב’אוסקר’ של עולם הפיתוח ינסה לשפר את לימודי המתמטיקה בארץ, באתר Geektime World’s Top EdTech Companies of 2024, TIME (באנגלית) ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
ג'ראייד

ג'ראייד (בערבית: جرايد) הוא אוסף דיגיטלי זמין לכל, ובו 47 עיתונים וכתבי עת שיצאו לאור בארץ ישראל בשפה הערבית בשנים 1908–1948. האוסף הדיגיטלי הוא חלק ממפעלי הספרייה הלאומית אשר מחזיקה במחסניה מאגר חשוב של פרסומים תקופתיים בשפה הערבית שהופיעו בארץ ישראל החל מראשית המאה ה-20 כאשר זו הייתה תחת שלטון האימפריה העות'מאנית ותחת שלטון המנדט הבריטי. מאגר זה כולל עיתונים יומיים בעלי דגש חדשותי ואחרים הומוריסטיים, כתבי עת חברתיים, חינוכיים ותרבותיים שהתפרסמו באופן סדיר פחות או יותר (שבועונים, דו-שבועונים, ירחונים וכו'). עיתונים בערבית הופיעו בארץ ישראל לראשונה בשלהי המאה ה-19, ועד שנת 1948 הגיע מספרם המצטבר לכ-250. רק כמחצית מן הכותרים מצויים באוסף של הספרייה הלאומית, בצורה מלאה או חלקית ומתוכם מונגשים דיגיטלית במאגר רק 47 כותרים. העיתונים שנסרקו כוללים בסך הכול יותר מ-128,000 עמודים בלמעלה מ-19,000 גיליונות שונים. סריקת העיתונים המופיעים באתר ושעברו דיגיטציה נעשתה מאחד משני המקורות האפשריים: נייר העיתון המקורי או מיקרופילם, כאשר ההעדפה היא תמיד למצוא את העותק הטוב ביותר מבחינת איכות, והשלם ביותר מבחינת מצאי של גיליונות. להבדיל מפרויקטים רבים של עיתונות אשר עברו תהליך של סריקת הטקסט בטכנולוגיית זיהוי הכתב (OCR) בפרויקט זה לא נעשה שימוש בטכנולוגיה עקב אחוזי זיהוי נמוך (20%–30%) של הטקסט שבסריקה. על מנת לעקוף את המכשלה הטכנולוגית הוקלדו ידנית כותרות הידיעות ושמות המחברים. דבר זה מאפשר חיפוש טקסטואלי מוגבל באוסף. עיתונות יהודית היסטורית אתר האינטרנט הרשמי של ג'ראייד
גביע המדינה בכדורסל 1992/1993

גביע המדינה בכדורסל לעונת 1992/1993 היא התחרות ה-33 מאז היווסדו של המפעל. הפועל תל אביב זכתה בגביע המדינה הרביעי בתולדותיה, לאחר ניצחון בגמר על הפועל גבעתיים. הפועל תל אביב, תחת המאמן רלף קליין, זכתה בגביע המדינה הרביעי בתולדותיה. אלישע שוחט, ספר הכדורסל הישראלי, עמודים 333-337 הפועל תל אביב 71 - הפועל גבעתיים 65 - גמר גביע המדינה 19.4.1993, ערוץ היוטיוב של הפועל תל אביב המידע באדיבות אלישע שוחט, ספר הכדורסל הישראלי
לינדה ארדי

לינדה ארדי (בצרפתית: Linda Hardy;‏ נולדה ב-11 באוקטובר 1973 בנאנט שבצרפת) היא שחקנית צרפתייה ודוגמנית. ארדי זכתה בתואר מיס צרפת בשנת 1992 וייצגה את מדינתה בתחרויות מיס תבל, מיס עולם ומיס אירופה, אחרי זה היא פתחה בקריירת משחק בקולנוע הצרפתי. סרטה הראשון יצא לאקרנים ב-1999, רקטו\ורסו (Recto\Verso), ישר לאחר מכן קיבלה את התפקיד הראשי בסדרת הטלוויזיה הייץ' H בשנת 2000. מבחינה בינלאומית, תפקידה המפורסם ביותר עד כה באקרנים, הוא אישה חצי חיזרית בסרט המדע בדיוני "אימורטל" בשנת 2004. בסרט היא מדובבת באנגלית חוץ מבדיאלוג אחד שאותו היא מדברת בצרפתית, שפת האם שלה. בשנת 2008 כיכבה בסרט "הר הזיתים" לצד איאון ביילי. הסרט עוסק ביהודי אמריקאי המבקר בישראל ומתאהב בבחורה פלסטינית. במהלך 2008–2010 שיחקה בשתי עונות מסדרת הטלוויזיה הצרפתית "Section de recherches" והופיעה שנה אחת בלוח שנה בצרפת. שיחקה מספר תפקידי משנה בטלוויזיה הצרפתית, בין היתר הופיעה בשנים 2012–2013 ב-11 מפרקי הסדרה "Enquêtes réservées". ב-2013 התארחה בסרט הבריטי "אהבה בועטת". מדיה וקבצים בנושא לינדה ארדי בוויקישיתוף לינדה ארדי, במסד הנתונים הקולנועיים IMDb (באנגלית) לינדה ארדי, באתר AllMovie (באנגלית) לינדה ארדי, במסד הנתונים הקולנועיים KinoPoisk (ברוסית) מרב יודילוביץ', רומיאו ויוליה על הר הזיתים, באתר ynet, 4 באפריל 2005
סקולוזאורוס

סקולוזאורוס (שם מדעי: Scolosaurus; מילולית: "לטאת יתד מחודדת") הוא סוג של דינוזאור צמחוני ממשפחת האנקילוזאוריים אשר חי בתור הקרטיקון 76.5 מיליון שנה לפני זמננו. מאובני הדינוזאור התגלו בתצורות פארק הדינוזאור (Dinosaur Park Formation) ותצורות אולדמן (Oldman Formation) שבאלברטה, קנדה ב-1928. מסוג זה נתגלו שני מינים שונים. הסקולוזאורוס היה דינוזאור קרוב לאאופלוצפלוס והדיפולוזאורוס, אך נבדל מהם בכמה פרטים קטנים כמו מבנה הלוחיות שלו וכמה מעצמות האגן והחוליות. הוא הגיע לאורך 6 מטרים (20 רגל) ולמשקל שתי טונות והיה בעל רגליים קצרות אך גוף משוריין באוסטאודרמים חזקים. הראש היה קצר ומשוריין מאוד ועם כמה קרניים בקצוותיו, והגוף כוסה בשריון עבה עם לוחיות זקופות עד הזנב שהסתיים בבליטה דמוית אלה בעלת זיזים בולטים דומים. הסקולוזאורוס היה ממוגן היטב אך בשל כך גם איטי מאוד. הוא ניזון מצמחייה נמוכה ברחבי הערבות הקדומות. הסקולוזאורוס היה דומה לאאופלוצפלוס ובעיקר לזיאפלטה שנמצא מעט יותר דרומה, בניו מקסיקו, בתקופה מעט יותר מאוחרת. דינוזאור זה הופיע במשחק Jurassic World: Alive. מדיה וקבצים בנושא סקולוזאורוס בוויקישיתוף סקולוזאורוס, באתר האנציקלופדיה של החיים (באנגלית) סקולוזאורוס, באתר GBIF (באנגלית)
יוסף דיאמנט

יוסף דיאמנט (1933–2014) היה מהנדס, יזם ומפיק סרטים ישראלי. דיאמנט נולד בתל אביב בשנת 1933 לנתן ונעמי. סיים לימודי הנדסת בניין בשנת 1957 ועבד כמהנדס במשך חמש שנים בארצות הברית. בשנת 1965 נישא לצביה מרקוס ולהם ארבעה ילדים. דיאמנט נפטר ב-2014 ממחלת הסרטן. דיאמנט רכש את חברת ההנעלה "אבנעל", אשר היו הנציגים הראשונים של נייקי בארץ. בנוסף, היה בעליו של מלון "אלמוג ים" באילת, אותו גם בנה. דיאמנט היה שותף באולפנים המאוחדים שבהרצליה ובין השנים 1972 ל-1986 הפיק את הסרטים הישראליים "אלכס חולה אהבה", גבעת חלפון אינה עונה, בחינת בגרות (סרט), מלך ליום אחד (סרט), "סרט וארוחת בוקר", "הגן", "איזה יופי של צרות!", "שלושה ואחת", עזית הכלבה הצנחנית", הגונב מגנב פטור (סרט), בלפר (סרט), חמש מאות אלף שחור, רומן בהמשכים (סרט), חצי חצי, המגילה 83, שלושה ואחת, עם ישראל חי, הטוב, הרע והלא נורא, חייך אכלת אותה. דיאמנט אף השתתף בחלקם. יוסף דיאמנט, במיזם "אישים" לתיעוד היצירה הישראלית יוסף דיאמנט, במסד הנתונים הקולנועיים IMDb (באנגלית) יוסף דיאמנט, באתר "אידיבי", מאגר הידע העברי לקולנוע ישראלי ועולמי יוסף דיאמנט, באתר ספר הקולנוע הישראלי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לוקיוס מאנליוס וולסו

לוקיוס מאנליוס וולסו לונגוס (לטינית: Lucius Manlius Vulso Longus) (פעל באמצע המאה ה-3 לפנה"ס) היה קונסול רומאי, שפרסומו בא לו על מצביאותו במלחמה הפונית הראשונה. במהלך הקונסולאט שלו ב-256 לפנה"ס הובילו הוא ועמיתו מרקוס אטיליוס רגולוס את הצי הרומאי לניצחון על הקרתגים בקרב אקנומוס, בעקבותיו פלשו בראש כוחותיהם אל אדמת אפריקה. הוא נקרא לשוב לרומא, בהותירו את הפיקוד בידי רגולוס, ונתכבד בטריומף (תהלוכת ניצחון). נבחר בשנית לקונסול ב-250 לפנה"ס, ובשנה זו הטיל מצור על ליליבאיום יחד עם עמיתו גאיוס אטיליוס רגולוס, אך ללא הצלחה. ערך זה הוא קצרמר בנושא היסטוריה ובנושא אישים. אתם מוזמנים לתרום לוויקיפדיה ולהרחיב אותו.
מוזיאון נורטון סימון

מוזיאון נורטון סיימון (באנגלית: Norton Simon Museum) הוא מוזיאון לאמנות הממוקם בפסדינה, קליפורניה, ארצות הברית. מוזיאון זה הוקם ב-1969 והיה ידוע בעבר כמכון האמנות של פסדינה ("The Pasadena Art Institute") וכמוזיאון האמנות של פסדינה ("The Pasadena Art Museum"). האוספים של מוזיאון נורטון סיימון כוללים: ציורים אירופיים, פסלים ושטיחים, ציורים והדפסי עץ, וגני פסלים המציגים עבודות פסלים רבות בנוף הסובב בריכה גדולה. המוזיאון מכיל את תיאטרון נורטון סימון המציג מחזות מדי יום, ומארח הרצאות, סימפוזיונים, ריקודים ומופעים מוזיקליים כל ימות השנה. מדיה וקבצים בנושא מוזיאון נורטון סימון בוויקישיתוף אתר האינטרנט הרשמי של מוזיאון נורטון סימון (באנגלית) מוזיאון נורטון סימון, ברשת החברתית פייסבוק מוזיאון נורטון סימון, ברשת החברתית אקס (טוויטר) מוזיאון נורטון סימון, ברשת החברתית אינסטגרם ערך זה הוא קצרמר בנושא מוזיאונים ובנושא אמנות. אתם מוזמנים לתרום לוויקיפדיה ולהרחיב אותו.
גביע המדינה בכדורסל 1993/1994

גביע המדינה בכדורסל לעונת 1993/1994 היא התחרות ה-34 מאז היווסדו של המפעל. מכבי תל אביב זכתה בגביע המדינה ה-27 בתולדותיה, לאחר ניצחון בגמר על הפועל תל אביב. מכבי תל אביב, תחת המאמן מולי קצורין, זכתה בגביע המדינה ה-27 בתולדותיה. אלישע שוחט, ספר הכדורסל הישראלי, עמודים 342-346 גמר גביע המדינה 1994, דרבי: מכבי תל אביב - הפועל תל אביב 53:64, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
אזור אדמאווה

אזור אדמאווה (בצרפתית: Région de l'Adamaoua) הוא אזור בקמרון, שנוצר עקב התפרקות אזור הצפון לשעבר לשלוש ישויות: הצפון, אדאמווה והצפון הרחוק. ההתפרקות אירעה בשנת 1983. אדאמווה ממוקם בין החלק הדרומי והצפוני של קמרון. באזור מתגוררים 1,200,970 תושבים (נכון ל-2015). בירת האזור היא נגאונדרה. מבחינה מנהלית אזור אדמאווה מחולק ל-5 נפות. מדיה וקבצים בנושא אזור אדמאווה בוויקישיתוף אזור אדמאווה, באתר אנציקלופדיה בריטניקה (באנגלית) Cameroun • Fiche pays • PopulationData.net, PopulationData.net (בצרפתית) Région de l'Adamaoua, Osidimbea ערך זה הוא קצרמר בנושא גאוגרפיה של קמרון. אתם מוזמנים לתרום לוויקיפדיה ולהרחיב אותו.